114 SZABÓ Z. 



Szabó Z, Elektromos melegítő doboz parafínmetszetek 



kinyujtására. 



Ismeretes, hogy a parafinba ágyazott tárgyakból készített 

 metszetek vagy metszetszalagok tárgyüvegre fektetve legtöbb 

 esetben nem terülnek széjjel, hanem rajtuk kisebb-nagyobb 

 mértékű zsugorodások, apró ráncok, összehúzódások mutatkoz- 

 nak. Mivel ezek a metszetet magát is használhatatlanná teszik, 

 olyképen törekszünk ezeken a hibákon segíteni, hogy a tárgy- 

 üvegeket, amelyen a parafinos metszetszalagok vízrétegben 

 feküsznek, valamiképen langyos melegen tartjuk, amíg a szala- 

 gok kinyúltak, teljesen szétterültek. E célból a tárgyüvegeket 

 a termostat tetejére szokták helyezni vagy csipesszel magasan 

 spirituszláng vagy gázláng felett tartják vagy pedig az e célra 

 szerkesztett melegitőpadokat veszik igénybe, mint például a 

 Born-félét^ vagy egyéb hasonló szerkezetet. 



A melegíthető bádogpadok használhatóságát erősen csök- 

 kenti az a körülmény, hogy melegítésükkor gáz- vagy spiritusz- 

 égőt, szabadlángot kell használni, miért is a padon magán a 

 preparátumok megfigyelése, igazítása vagy egyéb kezelése nem 

 lehetséges, a környező levegő is hamar felmelegszik, a tárgy- 

 üvegről a víz hamar elpárolog, ami kellemetlen következmé- 

 nyekkel jár ; sőt még az is hátrányos, hogy a szabadlángú 

 padokat nem tarthatja az ember közvetlenül kezeügyében vagy 

 a parafintömbbel ellátott mikrotom közelében. A termostat tetején 

 vagy belsejében sem tartható állandóan szemmel a készítmény, 

 eltekintve egyéb kényelmetlenségtől. 



Ezeket a hátrányokat óhajtottam kiküszöbölni, amidón 

 megkíséreltem a szabadlángnak elektromos izzólámpával való 

 helyettesítését és pedig olyképen, hogy egy kisebb téglaalakú 

 cigarettás bádogdoboz belsejébe egy 10 gyertyafényű elektromos 

 mignon izzólámpát helyeztem be, amelynek foglalatát a doboz 

 egyik keskenyebb függőleges falába illesztettem be. A lámpát 

 a dobozon kívül, a foglalaton elhelyezett csappal lehetett be- és 

 kikapcsolni. A doboz fedelére helyezve a tárgylemezeket, amelyen 

 a parafinos metszetszalagok vízrétegen feküdtek, ezek az áram 

 bekapcsolása után csakhamar kinyúltak, kiegyenesedtek. Ezen 

 egyszerű eszköz tehát alkalmasnak bizonyult a jelzett célra, de 

 hátránya volt, hogy az egész eszköz hamarosan túlságosan 

 átmelegedett, még akkor is, ha öt gyertyafényű, fémszálas körtét 

 alkalmaztam. Azonkívül a doboz belsejében keletkezett nagy 

 melegben a körte alján lévő ólomforrasztás rövid használat után 

 kiolvadt és a körte kiégett. 



Ezen hátrányok kiküszöbölése céljából a végleges eszközt 

 faburkolattal láttam el és a foglalat nagy részét a ■ dobozon 



^ Oppel. Taschenbuch der Mikrosk. Teelin. 1912, pag. 60, fig. 2. 



